फैयाज़ खान मिस्बाही (ब्यूरो)
ग़ाज़ीपुर। क्या होना था और क्या हो गया।कितने अरमानो से शादी की सारी तैयारी चल रही थी मगर क़ुदरत को कुछ और ही मंजूर था। दिलदारनगर थाना क्षेत्र के महना कला खुर्द गांव में रविवार की सुबह 8.30 बजे शादी से इंकार करने पर कन्या और वर पक्ष के बीच खूनी संघर्ष हुआ। दोनों पक्षों ने आपस में इतनी मारपीट कर ली कि वारदात में कई लोग घायल हो गए। मामले की जानकारी पुलिस को हुई तो गांव में फोर्स तैनात करनी पड़ गई।
स्थानीय लोगों के अनुसार वर और वधू पक्ष में आपस में विवाह को लेकर सब कुछ ठीक चल रहा था। मगर अचानक एक पक्ष की ओर से इस संदर्भ में विवाह को लेकर दोबारा बात करने की कहने पर दूसरा पक्ष पहुंचा था। मगर शादी से अचानक इंकार और आरोप प्रत्यारोप के बीच दोनों पक्ष लाठी डंडे से लैश होकर आपस में मारपीट कर लिए। इस दौरान दोनों ही तरफ से ईंट पत्थर भी जमकर चले। लड़की पक्ष के लोगों द्वारा दो नाली बंदूक से फायर करने पर छर्रा लगने से छह लोग घायल हो गए वहीं दूसरे वर पक्ष की तरफ से भी पांच लोग घायल हुुुए हैं। वहीं ग्रामीणों की ओर से सूचना देने पर पहुंची पुलिस ने वर और वधू पक्ष से लगभग एक दर्जन लोगों को गिरफ्तार कर बंदूक और कारतूस बरामद किया गया है। सुरक्षा कारणों से गांव में पुलिस तैनात कर दी गई है। वहीं घायलों को अस्पताल में भर्ती कराया गया है।